Zagreb, 20. srpnja 2015.

**PREPORUKA**

Kao novinar i urednik s iskustvom u tiskanim medijima, koji je nerijetko radio s novim generacijama mladih ljudi koji ulaze u svijet novinarstva, kao jednu od najvažnijih osobina novinara, uz talent, pismenost i dobro poznavanje novinarskih vrsta, svakako bih izdvojio i odgovornost, temeljitost te predanost radu, a sve te osobine prepoznao sam u radu mladog kolege Milana Dalmacije, koji se u novinama Global, koje u sklopu Fakulteta političkih znanosti u Zagrebu otvaraju vrata budućim medijskim stručnjacima, potvrdio ne samo kao novinar, već i kao urednik rubrika Novac, Poduzetništvo i Tehnologija.

Štoviše, kolega Dalmacija se pokazao kao izuzetno vrijedan novinar i član uredništva, spreman pomoći i u drugim rubrikama, raditi na tekstovima s drugim mladim novinarima, čak ih i podučavati radu na redakcijskom sustavu. Tekstovi i rubrike kolege Dalmacije uvijek su među prvima spremni za prijelom, a u operativnom smislu kolega se pokazao kao izrazito vješt i brz provoditelj svih uredničkih i mentorskih odluka.

Stoga rado preporučujem kolegu Milana Dalmaciju za rad u bilo kojoj rubrici koja treba pouzdanog novinara, spremnog svoje tekstove promišljati na urednički način, tehnološki pismenog, požrtvovnog i odgovornog. Riječ je, u svakom slučaju, u novinaru pred kojim je duga novinarska karijera.

S poštovanjem,

Igor Weidlich,

glavni urednik Globala,  
stalni suradnik Jet Set Magazina i Playboya,  
bivši urednik gradske rubrike i deska u Vjesniku

E-mail: kontakt@igorweidlich.com  
Mob.: 091 525 66 05